

**REPUBLIKA HRVATSKA**

**GRAD ZAGREB**

## OSNOVNA ŠKOLA GROFA JANKA DRAŠKOVIĆA

Zagreb, Vrapčanska 7

KLASA:

URBROJ:

Zagreb, 8. veljače 2023.

**ZAPISNIK**

**23. sjednice Školskog odbora, održane u srijedu 8. veljače 2023. godine, s početkom u 18.30 sati, u prostorijama Osnovne škole grofa Janka Draškovića, Vrapčanska 7, Zagreb.**

Prisutni članovi: Zaviša Kačić, predsjednik, Marija Fišter, Vedrana Šenjug Užarević, Nina Lučanin, Ivan Lalić, Doris Brkić- članovi

Ostali prisutni: Danica Rajković, ravnateljica; Nevenka Periša, računovotkinja

Predsjednik Školskog odbora, gospodin Zaviša Kačić, pozdravio je prisutne, zahvalio na odazivu, otvorio 23. sjednicu Školskog odbora i predložio sljedeći

**DNEVNI RED**

1. **Verifikacija zapisnika s prethodne sjednice Školskog odbora**
2. **Donošenje Financijskog izvještaja za razdoblje od 1.siječnja do 31.prosinca 2022.godine na prijedlog ravnateljice**
3. **Izvješće ravnateljice o donošenju Odluke o kriterijima i načinu financiranja, odnosno sufinanciranja troškova prehrane za učenike osnovnih škola za drugo polugodište školske godine 2022./2023.**
4. **Razno**

Dnevni red je bez rasprave jednoglasno prihvaćen.

**Ad. 1.) Verifikacija zapisnika 22. sjednice Školskog odbora**

Zapisnik je bez rasprave jednoglasno prihvaćen.

**Ad. 2.) Donošenje Financijskog izvještaja za razdoblje od 1.siječnja do 31.prosinca 2022. godine na prijedlog ravnateljice**

Računovotkinja škole gospođa Nevenka Periša je članove Školskog odbora upoznala s financijskim izvještajem za razdoblje od 1. siječnja do 31. prosinca 2022. godine nakon čega je ravnateljica škole gospođa Danica Rajković članovima Školskog odbora predložila donošenje Izvješća. Prijedlog ravnateljice je jednoglasno prihvaćen.

**Ad. 3.) Izvješće ravnateljice o donošenju Odluke o kriterijima i načinu financiranja, odnosno sufinanciranja troškova prehrane za učenike osnovnih škola za drugo polugodište školske godine 2022./2023.**

Ravnateljica škole gospođa Danica Rajković je članove Školskog odbora izvijestila o donošenju Odluke o kriterijima i načinu financiranja, odnosno sufinanciranja troškova prehrane za učenike osnovnih škola za drugo polugodište školske godine 2022./2023. Novi način financiranja i sufinanciranja se u OŠ grofa Janka Draškovića provodi bez ikakvih problema.

.

**Ad. 4.) Razno**

Pod točkom razno su članovi Školskog odbora i ravnateljica škole gospođa Danica Rajković izmijenili najnovije informacije vezane uz funkcioniranje škole. Osim toga, od članova Odbora je zatraženo da Odbor odobri odlazak učenika škole na dodatnu terensku nastavu iz geografije i povijesti u Bosnu i Hercegovinu u gradove Sarajevo, Travnik i Jajce. Članovi Odbora su upoznati s provedenim natječajem za terensku nastavu na koji su se javile agencije Spektar, Obord i Potočki Travel. Na održanom roditeljskom sastanku roditelji su s 53 glasa izabrali agenciju Obord, a ostale dvije agencije nisu dobile ni jedan glas. Članovi odbora su jednoglasno odobrili terensku nastavu.

Sjednica je završena u 20:00h.

 Zapisničar: Predsjednik Školskog odbora:

\_\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Marija Fišter, mag. sc. Zaviša Kačić, prof.